ועדת הכספים, כנסת 25, פרוטוקול מספר 324, 2024-02-19 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  על סדר-היום: הצעת תקנות מס הכנסה (ניכוי הוצאות רכב) (תיקון מס'

משה גפני: ), התשפ"ד-2024; תקנות מס ערך מוסף (תיקון מס'

משה גפני: ), התשפ"ד-2024; צו הבלו על דלק (פטור והישבון) (תיקון מס'

משה גפני: ), התשפ"ד-2024

משה גפני:      מי מציג את התקנות?     

מירי סביון: שלוש התקנות שאנו מביאים לפה היום זה חלק מהמלחמה בהון השחור בהקשרים של עולמות הדלק

מירי סביון:  הצגנו אותן פה בדיונים קודמים בוועדה

מירי סביון:  למעשה הן עושות הסדרה של תחום הדלק, של הוצאות הדלק כאשר מתדלקים רכבים

מירי סביון:  כיום הוצאת דלק מאפשרת הקלה במיסים בכמה תחומים

מירי סביון:  אפשר להתיר את ההוצאה לעניין מס הכנסה, אפשר לקזז את התשומה לעניין מע"מ ואפשר לקבל הישבון בגין הדלק שתודלק ברכבים מסוימים

מירי סביון:  ההצעה של התקנות הללו לא מפחיתה את דרישת ההוצאה אלא מסדירה אותן ואומרת שכדי להתיר את ההוצאה גם במע"מ, גם במס הכנסה וגם כדי לקבל הישבון, יהיה צריך לתדלק באמצעות התקן תדלוק אוטומטי

מירי סביון:  בעקבות חקיקה שנעשתה לפני כמה שנים יש התקן תדלוק אוטומטי שהוא אחיד, ומי שיש לו התקן כזה יכול לתדלק בכל אחת מחברות הדלק, ולכן החובה לתדלק באמצעות התקן כזה לא יוצרת קשר מחייב בין מי שמתדלק לבין איזושהי חברת דלק כך שהחקיקה הזו לא מגבילה את התדלוק

מירי סביון:  זה הרעיון בחקיקה הזו

משה גפני: אתם מקשים מאוד על החיים פה

משה גפני:  את הנושא הזה של החשבוניות הפיקטיביות טיפלנו

משה גפני:  הנושא של תחליפי דלק טיפלנו – לא מאושר מזה, לא יודע מה יהיה עם זה בסוף אבל טיפלנו בזה אז למה צריך עכשיו גם את הנושא הזה? אתם מקשים את החיים על כולם

חנוך דב מילביצקי: כל פעם שצריך להביא כסף, יוצאות כל התוכניות המגירה ועולות שוב

חנוך דב מילביצקי:  מנסים

חנוך דב מילביצקי:  לא משנה שאותה ועדת כספים דחתה את זה לפני כמה חודשים

חנוך דב מילביצקי:  מביאים את זה שוב, מנסים

משה גפני: בבקשה

מירי סביון: כדי להשלים את התמונה - התקיים פה בוועדה בנושא הזה דיון לפני מספר חודשים וקיבלנו הרבה מאוד הערות מחברי הכנסת, מהוועדה

מירי סביון:  גם הדברים שאתה עכשיו אומר שיש פה הכבדה וגם בעקבות הדיון שהיה בוועדה והשיח גם אתכם כאן, גם בעקבות זה השיח שקיימנו עם גורמים שונים במגזר העסקי, הגופים השונים שמייצגים גורמים שונים יש כמה תיקונים שאנו חושבים שנכון לבצע בתקנות כך שיביאו לידי ביטוי את האיזון בין מצד אחד היכולת שלנו לפקח על התחום הזה ומצד שני, לא להטיל בירוקרטיה מיותרת במקומות שמבחנים שעלות מול תועלת היא פחות נחוצה

מירי סביון:  לכן ההקלות שאנו חושבים שנכון לעשות ביחס לנוסחים שכרגע נמצאים בוועדה הם בשלושה תחומים: הם בהתייחס לנושא של רכבים פרטיים עד 3

מירי סביון: 5 טון שזה אחד הנושאים שעלה מכמה גורמים

משה גפני: מה לגביהם?     

מירי סביון: תכף אפרט

מירי סביון:  אני מציגה את שלושת הנושאים שבהם אנו חושבים שנכון לעשות תיקונים ביחס לנוסח שמוצע בפני הוועדה ואז נפרטם

מירי סביון:  אני שמה במסגרת ואז נציג אותם אחד-אחד בצורה מפורטת

מירי סביון:  חלק אחד זה הרכבים הפרטיים עד 3

מירי סביון: 5 טון, חלק אחד זה טרקטורים ומכונות שמתדלקים אותם בעיקר בשטח ולכן פחות יש להם נגישות לתחנת דלק ולתדלק עם התקן תדלוק אוטומטי, וגם עניין טכני מול חברות הדלק

ולדימיר בליאק: איזה עניין?     

מירי סביון: עכשיו נעבור על הנושאים אחד-אחד ואז יהיה יותר מקום לשאלות והבהרות מבחינתנו

אלישיב ממן: קיבלנו פניות מהמון גופים במשק לגבי שלושת הנושאים שמירי העלתה ועשינו לא מעט ישיבות ודיונים ביחד עם כולם, ואנו מציעים למצוא פתרון לכל אחת הבעיות

אלישיב ממן:  לגבי תדלוקי השטח שזו בעיה שעלתה מלא מעט גורמים, אנו מציעים, שבמקום לחייב לתדלק באמצעות דלקן בכל הנושא של השטח של הטרקטורים ושל והעולמות האלה – גם עניין החקלאות וגם לשכות התעשייה והכול, אנו מציעים לוותר על דרישת הדלקן ובמקום זה לדרוש ספר רכב וספר צובר, שזה משהו שהרבה יותר קל וגם מוסכם עם כל הגורמים

אלישיב ממן:  ספר רכב – שבמועד התדלוק יצטרך לרשום את שעת התדלוק

משה גפני: אם אני ממלא דלק אני צריך ספר?     

אלישיב ממן: לא, רק טרקטורים – במקרים האלה אנו רוצים שיהיה תיעוד של שעת התדלוק ושל כמות הדלק

חנוך דב מילביצקי: פעם היו עושים את זה בצבא

חנוך דב מילביצקי:  ויתרו על זה בצבא ואתם מביאים את זה לפה

אלישיב ממן: זה כל העולם של תדלוקי השטח ובאמת מוסכם עם כל הגורמים שפנו אלינו בנושא

אלישיב ממן:  לגבי חברות הדלק – זה הנושא של קוד דלקן, הם ביקשו שלא כל קוד הדלקן יהיה רשום והצענו לרשום רק חמש ספרות

משה גפני: עם מי סיכמתם את זה?     

אלישיב ממן: חברת פז וחברת דלק שפנו אלינו אבל כמה חברות מעולם הדלק שפנו אלינו

ולדימיר בליאק: כמה ספרות סך הכול יש שם?     

עידו דוד פרץ: זה קוד ארוך ומסורבל

עידו דוד פרץ:  אנחנו מדברים על בין ארבע לחמש ספרות

עידו דוד פרץ:  אני מחברת פז

משה גפני: אתם הסכמתם לזה?     

עידו דוד פרץ: זה פתרון ביניים שאנו יכולים לחיות איתו

יוסי שריד: גם אנחנו איגוד חברות הנפט שמייצג את כל חברות הדלק – פז, סונול, דור אלון, אנו יכולים לחיות

ולדימיר בליאק: למה 5 ולא 4 או 6?     

אלישיב ממן: 5 ספרות, בסבירות מאוד גבוהה אפשר לזהות את בעל הרכב אבל זה עדיין לא מייצר בעיה תפעולית רחבה וזו הייתה הסכמת הדיון

אלישיב ממן:  והנושא הגדול ביותר שעלה עם מחברות הליסינג וגם מחברות השכרת הרכב וכל הגופים של העצמאיים זה הנושא של רכבים קטנים עד 3

אלישיב ממן: 5 טון

אלישיב ממן:  גם שם אנו חושבים שניתן פתרון שנחריג אותם מהתקנות – את הרכבים הפרטיים הקטנים – זה לא קטנים: עד 3

אלישיב ממן: 5 זה כמעט כל הרכבים מבחינת כמויות ונוותר על הדרישה של התקן תדלוק אוטומטי של עצמאיים עם רכב עד 3

אלישיב ממן: 5 טון

אורית פרקש הכהן: כבר עכשיו? בתקנות האלה?     

אלישיב ממן: משאיות, אוטובוסים, ששם התדלוק מאוד גבוה, וגם הראינו בנתונים של פעם קודמת שהפער המאוד גדול בין צריכת הדלק של משאית ואוטובוס שמתדלקים בדלקן, למה שלא תדלק בדלקן, מהנתונים שלנו שכמעט פי שניים מבחינת הוצאות הדלק שנדרשו בחברות שהיו פחות מסודרות ולא תדלקו בצורה מסודרת- -      

ולדימיר בליאק: איזה עוד רכבים תפעוליים נכנסים חוץ ממשאיות ואוטובוסים?     

אליהו דלל: מלגזות?     

אלישיב ממן:  מלגזות זה מה שנתנו פתרון של ספר צובר וספר רכב

אלישיב ממן:  מלגזות זה טרקטורים ומכונה ניידת שדיברנו על זה קודם

אלישיב ממן:  זה הפתרון שיהיה ספר צובר וספר רכב

אלישיב ממן:  כל העולם של משאיות, אוטובוסים, כלים כבדים שמשתמשים נוסעים על הכביש אנו כן רוצים להשאיר אותם

אלישיב ממן:  זה בעקבות הדיון בוועדה בפעם הקודמת

שולמית אלוני: מה עם יתר הדברים שעלו בוועדה, כמו הנחות מזומן על סולר בגלל הפערים בין סולר- -      

אלישיב ממן: מי שהעלה את הדיון של הנחות מזומן זה בעיקר העולם של הרכבים הקטנים יותר, ששם מקבלים את זה בתחנות הקטנות

אלישיב ממן:  ברגע שאנחנו מחריגים אותם- -     

חנוך דב מילביצקי: גם במשאיות יש את זה

אליהו דלל: מה עם הסקה, תדלוק, חימום?     

אלישיב ממן: הסקה זה לכתחילה לא בתקנות כי אנחנו מדברים רק על רכבים שמקבלים

אלישיב ממן:  זה לא הוצאות דלק של רכב אלא הוצאות רגילות

משה גפני: אז על מי חל לפי זה בתקנות?     

אלישיב ממן: משאיות, אוטובוסים

אלישיב ממן:  רכבים מסוג N2  והרכבים הגדולים ויתר, זה משאיות, אוטובוסים ורכבים גדולים, מעל 3

אלישיב ממן: 5 טון

אלישיב ממן:  מלגזות וכל העולם של זה – נותנים ספר רכב וספר צובר

אלישיב ממן:  זו הייתה ההסכמה

ישי פולק: ב-N2 יש עדיין סוג מסוים של תקלה

ישי פולק:  יש נישה של רכבים שמשמשים אותנו בחקלאות שנופלים פה בזה, למרות שכל השאר – טרקטורים, מלגזות ושאר האמצעים שלנו - אנו מוכנים ללכת לכיוון הזה, כפשרה הגיונית בנושא של ספר רכב וספר תדלוק

משה גפני: על מה לא?     

ישי פולק: בנושא של הרכבים שמשמשים אותנו להובלת תוצרת מהשטח החוצה שאחד מהם זה סילברדו והמשקל שלו הבסיסי מכניס אותו ל-N2

ישי פולק:  כן אנו ברכב הזה בבעיה קשה

חנוך דב מילביצקי: סילברדו, זה לא רק זה אלא כל- -     

ישי פולק: כן

משה גפני: אבל אז אתם יכולים להשתמש בספר הזה

ישי פולק: לא

ישי פולק:  אנחנו צריכים לסגור את הנושא הזה באופן מיוחד

ישי פולק:  אם הם יחריגו את רכבי החקלאות מהמשחק- - -     

מירי סביון: מה הקושי לתדלק אותו בתחנת דלק, את הרכב הזה?     

ישי פולק: ברכב הזה בסופו של דבר, כשאנחנו מדברים על מחירים ועלויות – למשל, הדלקן, מירי, אמרת שזה פתוח, ואת צודקת

ישי פולק:  פסק דין קבע שזה יהיה פתוח ועשו את זה פתוח אבל אנחנו מקבלים הנחה על כמות בסיס הדלק שמשתמשים ולכן מתקשרים עם חברת דלק אחת, ולכן זה שזה דלקן אוניברסלי לא באמת מאפשר לי לתדלק במספר תחנות של חברות שונות כי אני חוסך כסף בזה שמתדלק במקום אחד ואם כבר יש צובר שנותן לי לכל הדברים האלה, ואני מקבל הנחה על כמות הצובר והדלק והכול, את מבקשת ממני שאחד מרכבי המקום שלי אצטרך לנסוע לתדלק, ואת מעלה לי בנסיעה הזאת, במרחקים האלה וכל מה שקשור בזה – אני שורף דלק בזה

ישי פולק:  עולה לי יותר יקר הדלק הזה שאני מתדלק אותו סתם בצורה לא הגיונית

ישי פולק:  צריך למצוא פתרון

יוסי אלישע: מה הבעיה על בסיס אותו היגיון גם להחריג את הטנדרים האלה? הרי זה כמו רכבים פרטיים לכל דבר

יוסי אלישע:  אין הבדל בין טנדר של 2 טון- - -     

אלישיב ממן: היו לא מעט דיונים וניסינו להגיע למשהו סביר

חנוך דב מילביצקי: אבל זה לא סביר מה שאתם אומרים

חנוך דב מילביצקי:  יש גם הנחת מזומן

חנוך דב מילביצקי:  אני לא מבין למה אתם מונעים מאנשים הנחת מזומן

חנוך דב מילביצקי:  איפה הבעיה בזה? הרי ברור לחלוטין שכשבאים לשלם במזומן, בטח אנשים שמתדלקים, בטח נהגי משאיות, בטח אנשים שמתדלקים כמות גדולה, הנחת מזומן בשבילם היא קריטית

חנוך דב מילביצקי:  למה אתם מונעים את זה? גם ככה הורדתם את האפשרות להשתמש במזומן מבחינת סכומים – בסדר, אבל למה אתם מונעים מאנשים לקבל הנחת מזומן?     

אורית פרקש הכהן: יש פה נציג של הלקוחות, מי שזה יחול עליו, ירון גינדי? האנשים עצמם

אורית פרקש הכהן:  לא חברות התדלוק

משה גפני: אני מבקש, תכף נמשיך

משה גפני:  אבירם מאיר, משפחות החטופים

משה גפני:  דוד של החטוף אלמוג מאיר ג'אן

אבירם מאיר: בוקר טוב

אבירם מאיר:  אנו 136 יום מנהלים דיונים על ענייני דיומא, כשיש לנו 134 חטופים בעזה

אבירם מאיר:  אלמוג היה צריך לעבוד היום בחברת נס

אבירם מאיר:  הוא חתם חוזה בחברת נס, והיה אמור להתחיל לעבוד ב-8

אבירם מאיר: 10

אבירם מאיר:  היה אמור להתקין מערכות תקשורת היום בתל אביב או בירושלים או בכרמיאל

אבירם מאיר:  והוא חטוף בעזה

אבירם מאיר:  ואנחנו כולנו מדברים על מס הבלו ודלק ועניינים שהם חשובים לכאורה, אבל מה יותר חשוב מהחטופים? לאן זה יגיע? לאן זה ייקח אותנו?     לפני שבוע נפגשנו עם חיילים, פצועים בשיקום בשיבא

אבירם מאיר:  כל החיילים אמרו לנו, שהפנטזיה שלהם, זה למצוא ולשחרר את החטופים

אבירם מאיר:  איפה הפנטזיה של הבית הזה? מהי הפנטזיה של הבית הזה? תודה רבה

משה גפני: תודה רבה

משה גפני:  עוד מישהו?     

גיל דיקמן: תודה על רשות הדיבור

גיל דיקמן:  גיל דיקמן, בן דוד של כרמל גת, החטופה בעזה

גיל דיקמן:  זאת ממש לא הפעם הראשונה שלנו כאן

גיל דיקמן:  אבל זה לא נהיה קל יותר

גיל דיקמן:  אנחנו לא רוצים לבוא לפה שוב

גיל דיקמן:  אבל הדרך שלנו לוודא שהנושא של החטופים נשאר על המפה היא להגיע לפה והשבוע אנו עושים זאת בדרך מאוד פשוטה – מניין הימים

גיל דיקמן:  זה הולך ככה

גיל דיקמן:  1, 2, 3, 4, 5, 6, 7, 8, 9, 10 – אני אספור

גיל דיקמן:  11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 300, 31, 32, 33, 34, 35, 36, 37, 38, 39, 40, 41, 42, 43, 44, 45, 46, 47, 48, 49, 50, 51, 52, 53, 54, 55, 56, 57, 58, 59, 60, 61, 62, 63, 64, 65, 66, 67, 68, 69, 70, 71, 72, 73, 74, 75, 76, 77, 78, 79, 80, 81, 82, 83, 84, 85, 86, 87, 88, 89, 90, 91, 92, 93, 94, 95, 96, 97, 98, 99, 100, 101, 102, 103, 104, 105, 106, 107, 108, 109, 110, 111, 112, 113, 114, 115, 116, 117, 118, 119, 120, 121, 122, 123, 124, 125, 126, 127, 128, 129, 130, 131, 132, 133, 134, 135, 136

גיל דיקמן:  136 ימים, אם זה הרגיש לכם ארוך – תארו לעצמכם, שכל מספר כזה הוא יום בשבי של חמאס

גיל דיקמן:  הספירה הזאת לפחות ידענו מתי היא נגמרת, ב-136 אבל יכול להיות שעוד שבוע נצטרך לחזור לכאן ולספור עד 143 ואז עד 150, ואז עד 500 ו-5,000 ו-50,000

גיל דיקמן:  אברה מנגיסטו כבר יותר מ-3,000 יום

גיל דיקמן:  אל תגרמו לנו לחזור לפה שוב, ולספור שוב את הימים

גיל דיקמן:  תודה לכם

משה גפני: תודה רבה

משה גפני:  בבקשה

מורן אהרוני: אני רוצה להוסיף פנייה אישית לחבר הכנסת גפני

מורן אהרוני:  ודאי אתה יודע שאין לך מצווה גדולה כפדיון שבויים

מורן אהרוני:  שמי מורן אהרוני, ואני מעגל שלישי

מורן אהרוני:  לשמחתנו החטופה שלנו חזרה אבל אני לא רוצה לחשוב מה קורה לשאר הנשים ששם, וזו פנייה איישת אליך חבר הכנסת

מורן אהרוני:  ודאי אתה יודע שאין לך מצווה גדולה כפדיון שבויים

מורן אהרוני:  וכולנו כרגע שבויים, כולנו, משפחות החטופים

מורן אהרוני:  תודה לך

משה גפני: תודה רבה

משה גפני:  קשה מאוד לתאר את זה

משה גפני:  זה פשוט בלתי נתפס המציאות הזאת, כל כך הרבה חטופים וכל כך הרבה זמן

משה גפני:  תודה רבה

משה גפני:       בבקשה

משה גפני:  תוכלו להשיב על הטענות שהועלו? רועי, ביקשת

משה גפני:  תחשבו על פתרון, גם עם הנחת המזומן, גם עם הרכבים האלה, במעמד ביניים כזה

משה גפני:  רכבים מהסוג הזה שהעלה

משה גפני:  בבקשה, רועי

רועי כהן: קודם כל, אדוני היושב-ראש, בעקבות הדיון בוועדה כאן לפני מספר חודשים ומאחר שזה דז'ה וו כל פעם עוד מימי שר האוצר כחלון שכל פעם ועדת הכנסת מבינה שזה השתה של רגולציה למעלה ממיליון רכבים פרטיים, היה שיח ענייני ומקצועי עם רשות המיסים ואני רוצה לברך שבאמת הקשיבו לנו הפעם והבינו שגם אנחנו רוצים להיות חלק מהמלחמה בהון השחור ובנושא המזומן, אבל לא הגיוני להשית על למעלה ממיליון רכבים של עצמאיים קטנים, עוסקים פטורים, סוג של רגולציה כזו

רועי כהן:  לכן אני חושב, שהפתרון שסוכם פה על רכבים של מעל 3

רועי כהן: 5 טון יכולים לתת מענה

רועי כהן:  בעצם שם המסות הגדולות של התדלוק, באותן משאיות, אוטובוסים

רועי כהן:  גם שם יש היום התקני דלק – אין פה באמת רגולציה גדולה

רועי כהן:  לכן אני שמח על השיח הזה, מברך, והלוואי שיהיה עוד שיח כזה גם לגבי חשבונית ישראל שנדחה אותה גם כי בעת הזו לא נכון להשית רגולציה על ציבור העצמאיים ובעלי העסקים, אבל מהמקום שלנו, אדוני היושב-ראש וחברי הכנסת, היה פה שיח ענייני שהבין שאין טעם להשית על למעלה ממיליון רכבים רגולציה והם ירדו מזה, ואנו הסכמנו על הנושא של למעלה מ-3

רועי כהן: 5 טון

רועי כהן:  אני חושב שזה חלק ממאבק בהון השחור

רועי כהן:  תודה רבה

רועי כהן:  פה יש עניין של נושא החקלאים

משה גפני: ישי, למה לא העלית כשהיו הדיונים האלה?     

ישי פולק: קודם כל, הדיונים האלה לא נערכו במצב כזה אלא מדי פעם נקבעו ולאחר מכן זה בוטל

ישי פולק:  כן דיברנו על הנושא הזה

ישי פולק:  לא הגענו להסכמה בהקשר הזה ולכן אני פה מעלה את הנושא הזה למרות שאת כל השאר קיבלנו

ישי פולק:  יש להבין שהרכבים האלה גם גוררים – מה שנקרא מרססי - - -נוזל ודברים אחרים

ישי פולק:  לפי פקודת התעבורה כושר הגרירה שלך שווה לכושר המשקל העצמי לצורך העניין

ישי פולק:  לכן הרכבים האלה גם משמשים אותנו לעבודה

ישי פולק:  המכשיר הידני, אותן מכונות ידניות שיושבות למעלה, ממונעות לצורך העניין על ידי סולר - זה יכול להיות ללא דלקן אבל הרכב עצמו שעובד איתם בשטח ועושה את כל העבודה - נצטרך לצאת איתו החוצה לתדלק

ישי פולק:  זה אחד הכלים שמפריעים בעבודה ומעלים את העלויות

ישי פולק:  לכן יש למצוא פתרונות ועל זה אלישיב – סיכמנו שנשב ונדבר על זה בהמשך כדי למצוא את הפתרון

משה גפני: בבקשה

ירון גינדי: לא אחזור על הדברים של רועי אבל רועי צודק בכל מילה

ירון גינדי:  אני רוצה לתת פתרון לנושא החקלאות

ירון גינדי:  אכן הסכמנו שברכבים מעל 3

ירון גינדי: 5 טון הנושא הזה מידתי, אבל תחריגו את הרכבים שמשמשים לחקלאות, ואם אתה מחריג את זה בחוק, פתרנו את הבעיה, כבוד היושב-ראש, ואז הבעיה שהעלה פה מנכ"ל התאחדות האיכרים נפתרה

ירון גינדי:  זה לא הגיוני ולא מידתי שהרכבים שלא ב-3

ירון גינדי: 5 טון ייצאו לתדלק החוצה ולא יוכלו לתדלק את זה בצוברים שלו

ירון גינדי:  כמו שתכננתם את החוק, למעט רכב המשמש לחקלאות ופתרנו את כל הבעיה

ירון גינדי:  תודה

משה גפני: תודה רבה

משה גפני:  בבקשה

יוסי שריד: יש לנו עוד שתי הערות

יוסי שריד:  ראשונה נוגעת לעובדה שלא ראיתי בתקנות אזכור של אמצעי תדלוק דיגיטליים, אפליקציות וכדומה

יוסי שריד:  כל השוק נמצא במעבר לדברים האלה, ואך כבר מתקנים את התקנות כדאי להכניס את האפשרויות האלה של דיגיטל ואפליקציות

יוסי שריד:  הן מקובלת בכל תחום אחר של מיסוי או מעקב ובקרה

ינון אזולאי: תסביר

ינון אזולאי:  בשטח עצמו?     

יוסי שריד: אפליקציה

יוסי שריד:  היא גם מוכרת

יוסי שריד:  יש על זה אבטחה לא פחות- -      

ולדימיר בליאק: לא משויך לרכב?     

ינון אזולאי: אפשר לשייך אותו לרכב

קריאה: 	מעבר לזה, זה התקן שאין לו עלות בכלל

קריאה:  אתה מוריד אפליקציה- -     

ינון אזולאי: בפעם שעברה גם עלה בדיון הסיפור של המצלמות

משה גפני: אתם מכירים את העניין?     

אלישיב ממן: פנו אלינו בנושאים האלה

אלישיב ממן:  מה שוולדימיר אמר, הזיהוי חד חד ערכי וגם התקינה – התקן בידוק אוטומטי יש לו תקינה מאוד ייעודית

אלישיב ממן:  לכן אנו חושבים שכרגע אין בשלות, במיוחד ברגע שהורדנו- -     

חנוך דב מילביצקי: אין בשלות לתקנות האלה

אלישיב ממן: אני לא חושב, אבל מתחת ל-3

אלישיב ממן: 5 טון ברגע שהורדנו אותם, זה פטר גם בשיח שעשינו את רוב הבעיה של עולם האפליקציות כי רכבים מעל 3

אלישיב ממן: 5 טון זה בדרך כלל רכבים יותר מצומצמים ולכן אנו חושבים שהפתרון פותר את הבעיה

יעקב ליצמן: זה מאוד חשוב

יעקב ליצמן:  גם אם נתת פתרון עדיין אנחנו בעולם של אפליקציה ודיגיטליה

יעקב ליצמן:  לא צריך להזניח את זה

יעקב ליצמן:  חבל

יעקב ליצמן:  נתת פתרון פיזי

ינון אזולאי: אגב גם במסחרי

ינון אזולאי:  כרגע אתה לא נמצא במקום

ינון אזולאי:  מעל 3

ינון אזולאי: 5 טון

ירון גינדי: למה לא? יש לי רכב מסחרי שמוביל מעל 3

ירון גינדי: 5 טון ואני רוצה להתחבר לאפליקציה

ירון גינדי:  למה אתה מונע ממני?     

משה גפני: תכף נשמע את רשות המיסים

משה גפני:  בבקשה

יעקב ליצמן: הדבר הנוסף שחשוב לשים לב אליו – בכלל התקינה בכל הנושא של התקנת דלקן, כי דלקנים ניתן לפרק, וברגע שניתן לפרק את הדלקן ולתדלק איתו רכב אחר, הופך להיות כמו כרטיס

יעקב ליצמן:  תיכנסו לזה בבקשה

קריאה: יש לנו הרבה גניבות של דלקנים

יוסי אלישע: אדוני, הנושא של רכבים מעל 3 – נתן דוגמה של רכבים חקלאיים אבל אנחנו מדברים גם על שיפוצניקים ואינסטלטורים וקבלנים קטנים שיש להם רכבים, טנדרים של 3

יוסי אלישע: 5 טון והמשמעות – הם משתמשים באפליקציות, ומתדלקים במזומן עם הנחה של הנחה שקל, שקל וחצי לכל תדלוק

יוסי אלישע:  זה הרווח היומי שלהם בערך

יוסי אלישע:  עכשיו האפשרות הזו הולכת להיגרע מהם

יוסי אלישע:  אני חושב שאם מדברים על משאיות ועל אוטובוסים שבדרך כלל מעוגנים בחברות מסודרות, תעזבו את האנשים שיש להם אותו רכב בודד, גם אם הוא מעל 3

יוסי אלישע: 5 טון – אם הוא משמש לחקלאות ואם משמש אותו לנסיעות להתקין חלון או דלת או מה שלא יהיה, או להסיע שמנה נוסעים לא משנה

יוסי אלישע:  ובטח הנושא של אפליקציה

יוסי אלישע:      לגבי המצלמות – העלות היום של התקנת מצלמות, ואנחנו יודעים שבגלל השינוי של האפליקציות מתקינים מצלמות בתחנות הדלק

יוסי אלישע:  המשמעות היא שאין בעיה ויש היום הטכנולוגיה גם בחניונים, שכל תדלוק ייצא עם חשבונית עם מספר הרכב

יוסי אלישע:  אין בעיה לעשות את זה

יוסי אלישע:  אתה יוצא מחניון - אתה מקבל חשבונית עם מספר הרכב שלך

יוסי אלישע:  לא צריך התקנים ולא דלקנים, לא העולם של פעם

יוסי אלישע:  העלות הזו מינימלית

יוסי אלישע:  ברובה התשתיות קיימות

יוסי אלישע:  כל חשבונית תצא עם מספר הרכב

יוסי אלישע:  אפס שחיקת מס

יוסי אלישע:  לא העברת הדלקנים בין רכב לרכב

יוסי אלישע:  לא לתדלק מבחוץ או להביא רכבים אחרים

יוסי אלישע:  המצלמות פותרות הכול

יוסי אלישע:  הכול

יוסי אלישע:  לא מבין למה זה לא מיושם

יוסי אלישע:  למה הולכים לדלקנים בכלל? זו טכנולוגיה ישנה שהולכת לצאת מהעולם ממש בשנה הקרובה – לא מדברים על עוד 10 שנים

משה גפני: תודה רבה

משה גפני:  בבקשה

נתנאל היימן: קודם כל, אני מסכים עם כל מה שיוסי וישי אמרו

נתנאל היימן:  לגבי מה שאמר אלישיב, הנושא של ההסכמות, הוא מותנה בניסוחים

נתנאל היימן:  כרגע עשינו שיח בעל פה, רוצים לראות את הניסוחים וללמוד אותם

נתנאל היימן:  רק אז יהיו הסכמות אם יהיו

משה גפני: תודה

משה גפני:  בבקשה

ירון גינדי: למה חשוב הסיפור של האמצעים האלקטרוניים – כי מחר יש תאונה והרכב שלי מושבת חודש ימים, ולקחתי רכב חלופי

ירון גינדי:  לא מוכרות ההוצאות חודש? כשיש החלופה שמבדרים פה הטכנולוגית הדיגיטלית על האפליקציות אין לי בעיה – אני עדיין מקבל את ההוצאה המוכרת שלי שזה חלק נכבד מההוצאות שלי

ירון גינדי:  על זה הם לא חשבו

ירון גינדי:  את זה יש לפתור והפתרון שלהם פותר את זה

ירון גינדי:  תודה

משה גפני: תודה

משה גפני:  ולדימיר

ולדימיר בליאק: היושב-ראש, חשוב להזכיר הבוקר שבעולם המתוקן היום היינו מצביעים על התקציב במליאה כי זה מה שחוק היסוד קובע

ולדימיר בליאק:  אם הממשלה הייתה מכבדת פה חוקי יסוד, אבל מכיוון שהממשלה לא מכבדת חוקי יסוד, היום יחול קיצוץ רוחבי במשרדי הממשלה ואנו עדיין לא יודעים בדיוק איך זה יעבוד ולמה זה יגרום ואיזה נזק ייגרם

ולדימיר בליאק:      שנית, לפני שאתייחס לתקנות, אני רוצה לנצל שרשות המיסים פה, ולשאול אותם, מה קורה עם הסוגיה של חובות אבודים מעזה? ב-10

ולדימיר בליאק: 1 הנחנו על שולחן הכנסת את מסקנות הדיון שיזמתי ובמשרד האוצר הבטיחו לחזור אלינו עם המתווה מעבר לסוגית המע"מ ועדיין לא חזרו

ולדימיר בליאק:  אני חושב שאנו צריכים להתעקש על זה ולא להרפות כי יש פה הרבה מאוד עסקים, שאיבדו את כספם מאז פרוץ המלחמה, ומחובתנו לעזור להם וגם מחובת המדינה כי העסקים עם עזה היו חלק אינטגרלי ממדיניות שהממשלה, שהממשלה עודדה את העסקים, בעיקר בענף הטקסטיל וגם בענף החקלאות, לעבוד עם עזה, והיום נטשה אותם

ולדימיר בליאק:      לגבי התקנות, אני מרגיש שחיי בכנסת שלובים בתקנות האלה

ולדימיר בליאק:  זה כבר פעם שלישית או רביעית שהדבר הזה מגיע

ולדימיר בליאק:  אני שמח שהקשבתם ללשכות ולמגזר העסקי, והתחולה צומצמה

ולדימיר בליאק:  עדיין אני לגמרי מסכים עם מה שאמרת שטיפלנו בחשבונות פיקטיביות ובעניין של עמלות והבאנו מיליארד שקל

ולדימיר בליאק:  מירי, אמרת שאנו סוגרים

ולדימיר בליאק:  אז באיזה מקום אתם סוגרים על בעלי העסקים פה בנושא הזה

ולדימיר בליאק:      אני מסכים עם מה שיוסי אמר – אנו צריכים להסתכל קדימה, וזה לא ליותר מדי קדימה – זה אולי אוטוטו, ולהתאים את עצמנו למציאות המשתנה ולנצל את העניין של המצלמות

ולדימיר בליאק:  יש לי עניין, שאלה פרקטית

ולדימיר בליאק:  אותו עצמאי, לצורך העניין מילואינמיק, שאגב עדיין לא מקבל פיצוי מקרן הסיוע של משרד הביטחון, אפרופו, אבל היום חוזר משירות המילואים ויש לו רכב מעל 3

ולדימיר בליאק: 5 טון, ומגיע לתחנה, ומסתבר ששכח לשלם מקדמות ביטוח לאומי והחשבון שלו מעוקל

ולדימיר בליאק:  לא יכול לתדלק, נכון? אז מה יעשה? תודה

משה גפני: תודה רבה

משה גפני:  אורית, בבקשה

אורית פרקש הכהן: תודה רבה, אדוני היושב-ראש

אורית פרקש הכהן:  גם אני רוצה להזכיר שהיום חל קיצוץ רוחבי – זה אירוע שלא חשבנו שנגיע אליו – על כל משרדי הממשלה, שישבש את היכולת לדאוג לציבור ולמילואימניקים

אורית פרקש הכהן:  על הממשלה עוברת לעבוד בתקציב המשכי, חונק וגם אין תאריך ברור ומוגדר להעברת התקציב הזה

אורית פרקש הכהן:  חבל מאוד שהגענו לכך בימים שיש אופק שלילי על דירוג האשראי של מדינת ישראל, והמדינה בזכוכית מגדלת מבחינת ההתנהגות הכלכלית שלה

אורית פרקש הכהן:      אדוני היושב-ראש, היום יש פה קובץ של כל מיני תקנות שאני מזהה חלקן כחוקים שנפסלו ויצאו מחוקי הסדרים בממשלות קודמות

אורית פרקש הכהן:  דיווח השכירות – אני בעצמי הייתי בוועדת שרים לענייני תקציב

אורית פרקש הכהן:  הוצאנו את החובה לגרום לאנשים לדווח על זה שאין להם הנחות ושלא חייבים במס

אורית פרקש הכהן:  לגבי תיקון מס רכישה עוד יגיע הדיון בעניין – לא מבינה למה לא יכול להיות הוראת שעה אבל נדבר על מה שנמצא פה כרגע

אורית פרקש הכהן:  אנו פונה אליך, מירי

אורית פרקש הכהן:  התקנות האלה נראות כהכבדה מאוד גדולה על עסקים קטנים

אורית פרקש הכהן:  אתם מגיעים לפה, אתם מחריגים את החקלאות, מחריגים את הרכבים עד 3

אורית פרקש הכהן: 5 טון

אורית פרקש הכהן:  ואני שואלת, למה להחריג בכלל לפי סוג הרכב, מספר הטון שלו? זו לא החרגה רלוונטית

אורית פרקש הכהן:  אם אנו לא רוצים לפגוע באנשים עם עסקים קטנים, אם אנחנו לא רוצים לפגוע באנשים עם מחזור מכירות עד מחזור מסוים – אני הקריטריון של עד 3

אורית פרקש הכהן: 5 טון לא נראה לי מספיק

אליהו (אלי) רביבו: אולי הקריטריון החלופי שאפשר להציע יהיה לפי כמות הקילומטראז' היומי שאדם גומע ביום? מה את אומרת?     

אורית פרקש הכהן: קודם כל, הקריטריון של 3

אורית פרקש הכהן: 5 טון לדעתי לא יפתור את המקרים של השרירות ואת הפגיעה בעסקים וניתנו פה דוגמאות

אורית פרקש הכהן:      שנית, המתקן עצמו, למשל, היום לרוב חברות התדלוק יש אפליקציה שאיתה משלמים בתחנה

אורית פרקש הכהן:  זה יותר מהיר וגם עם הנחה

אורית פרקש הכהן:  אנו מונעים מהאנשים האלה ליהנות מהנחות במחירי הדלק

אורית פרקש הכהן:  למה? לא הבנתי את הרעיון

אורית פרקש הכהן:  בכל מקרה אני חושבת שיש לעשות פה מנגנון לסוף 24' ולראות האם אנחנו צריכים להאריך את זה

אורית פרקש הכהן:  אני לא אוהבת את הצו הזה בכלל וחושבת שהקריטריון של 3

אורית פרקש הכהן: 5 טון אינו הנכון

אורית פרקש הכהן:  תודה

משה גפני: תודה

משה גפני:  ינון

ינון אזולאי: תודה, אדוני היושב-ראש, האמת מירי לא הייתי בעת שדיברת אבל יכולתי לחזור על מה שאמרת – המלחמה בהון השחור והאוטובוסים בטח היום בלי התקן מתדלקים 90% יותר ומשאיות 60% יותר

ינון אזולאי:  הדברים הם נכונים

ינון אזולאי:  רק יש לי שתי שאלות

ינון אזולאי:  אחת שאלה אותה הרב גפני, חיזק ולדימיר

ינון אזולאי:  אנו נלחמים בהון השחור ומשתדלים להביא לפה צווים

ינון אזולאי:  לא תמיד אנחנו אתכם על מלא אבל מנסים ומגיעים להבנות

ינון אזולאי:  אבל בסופו של דבר במי שאנו פוגעים – בעצמאי הקטן, באזרח, במיסים שאנו מטילים עליהם

ינון אזולאי:  לא באמת מטפלים בבעיה

ינון אזולאי:  כי אמר הרב גפני – חשבוניות פיקטיביות – טיפלנו בהן

ינון אזולאי:  אז איפה הסיפור עוד פעם חשבוניות פיקטיביות? התמהיל בדלק – טיפלנו, אנחנו מטפלים השבוע, הבאנו המצאה שנקראת גם את הסיפור של תזקיק שעווני – נטיל עליו מס עוד חודשיים

ינון אזולאי:  יבוא קובי בוזו, ויגיד: אותו זמן שעברנו – רק העברנו את זה וכבר ראינו אוניות שלמות בדרך לפה עם דברים אחרים, חומר, תזקיק לא יודע של מה

ינון אזולאי:  אמרנו את זה גם פעם שאעברה ואני אומר גם הפעם

ינון אזולאי:  אין בעיה

ינון אזולאי:  בואו נפתור את הבעיה אחת ולתמיד

ינון אזולאי:  מלךה תמיד אנחנו בונים את בית החולים מתחת לגשר? תמיד הולכים לאזרח, לעצמאי, הון שחור

ינון אזולאי:  מאיפה אתם יודעים שיש מעילה בדלקים האלה? מאיפה? כנראה שעשיתם בדיקה, יש לכם נתונים

ינון אזולאי:  לא ראיתי אותם אבל אני מאמין

ינון אזולאי:  רשות המיסים לא חשודה בעיניי שתביא לנו סתם נתונים מעולם אחר

ינון אזולאי:  יש את זה? יודעים? רק צריך להגיע לאדם

ינון אזולאי:  להגיע לאותם אוהלים

ינון אזולאי:  ומה קורה איתם? אנחנו לא מצליחים להגיע אליהם אלא מטילים מס, אבל המס לא עוזר

ינון אזולאי:  אבל אם פעם אחת נעשה ענישה חמורה, קנס, ושיישב בכלא ונעשה בענישה הכי מחמירה שיש, ואמרתי גם פעם שעברה – לא נצטרך לחפש כל פעם סביב השולחן מי יסכים עם המס הזה ומי לא, כי לא צריך את זה

ינון אזולאי:  אני גם לא מאמין שאתם רוצים להביא את הכסף

ינון אזולאי:  אתם מאמינים שלא יהיה כי כל פעם שמביאים אומרים: צפי הכנסות זה כך וכך

ינון אזולאי:  לא אמור להיות בכלל צפי הכנסות כי מתקנים את הבעיה אז למה כל פעם חוזרים לצפי הכנסות? לכן אני אומר – זה טוב

ינון אזולאי:  טוב שגם הורידו את זה מהרכבים הפרטיים והשאירו ל-3

ינון אזולאי: 5 טון

חנוך דב מילביצקי: זה לא טוב

ינון אזולאי: לדעתי טוב, לדעתך פחות טוב

ינון אזולאי:  אבל צריך לשמוע

ינון אזולאי:  ביקשו להחריג את החקלאים

ינון אזולאי:  יש בזה משהו

ינון אזולאי:  בואו נחריג את החקלאים

ינון אזולאי:  הנושא של המזומן – בואו נבדוק איך פותרים את זה

ינון אזולאי:  יש בעיות שצריך לפתור אותן ועשיתם פתרון, אבל אני לא חושב שצריך להצביע על הצו הזה לפני שהגענו, כפי שאמר נתנאל היימן, שהנוסח מוסכם, כמו שאמר אלישע, צריך לפתור את הבעיה, כמו שאמרו איגוד האיכרים – לפטור את החקלאים

ינון אזולאי:  זה דברים שמוסכמים פה על כולם

ינון אזולאי:  בוא נביא את החבילה מושלמת, ובנוסף אני קורא לכם להביא ענישה מחמירה, חוק שלא נצטרך את הצווים האלה להבא כי כולנו נגד ההון השחור

ינון אזולאי:  את יודעת את זה

ינון אזולאי:  רק הדרך לא נכונה

ינון אזולאי:  תודה

משה גפני: תודה רבה

משה גפני:  חנוך, בבקשה

חנוך דב מילביצקי: לצערי הרב, התקנות האלה הם מאפיין של כל מה שקורה בתקציב המתוקן הזה

חנוך דב מילביצקי:  במקום ללכת ולעשות צעדים משמעותיים מתעסקים בכל מיני דברים שהם מאוד טפלים לעיקר

חנוך דב מילביצקי:       ב-13

חנוך דב מילביצקי: 2 הלמ"ס פרסם נתונים שלפיהם עולה שהגירעון במאזן התשלומים פחת, כלומר גם הגירעון עצמו מבחינת הפער שלו ירד, גם אנו מייצאים יותר ומייבאים פחות

חנוך דב מילביצקי:  לכלכלה הישראלית יש כוח, ובמקום לנצל את המשבר הזה כדי לעשות טיפול שורש לדברים שאי אפשר היה לגעת בהם עד כה, ולנסות להצעיד את המשק קדימה, לתת איזה אופק לעצמאיים, למגזר העסקי שהוא זה שבסוף יוציא את המשק

חנוך דב מילביצקי:  אם אנחנו רוצים שהמשק הישראלי ילך לקראת איזו צמיחה, יש לעזור לבעלי העסקים

חנוך דב מילביצקי:  לא בכל מקום שהם באים, להוריד להם את הראש

חנוך דב מילביצקי:  למה אתם מונעים מהם הנחות מזומן? למה אדם שיש לו רכב, בגלל התקנות פה הוא יכול לסחוב מעל 3

חנוך דב מילביצקי: 5 טון, 4 טון, 4

חנוך דב מילביצקי: 5 טון, נחשב כרכב 4 טון, משתמשים בו גם כרכב פרטי, משתמשים בו גם כרכב עבודה לא רק בענף החקלאות – בהרבה מאוד ענפים אחרים

חנוך דב מילביצקי:  למה אתם מחריגים אותו? למה אתם מתעלקים על האיש הקטן במקום לטפל בארגוני הפשיעה? אם יש לכם מידע – הרי בסופו של דבר מי שעושה את הכסף הזה זה לא מישהו שמצא חשבונית על הרצפה ומביא לכם

חנוך דב מילביצקי:  זה לא מה שהחוק הזה בא לתקן

חנוך דב מילביצקי:  אתם רוצים לתקן במי שמוהל דלק, במי שעושה זאת בהיקפים גדולים - תטפלו בו

חנוך דב מילביצקי:  תפסיקו להתעסק בטפל הזה כל הזמן

חנוך דב מילביצקי:       אותו דבר עם המיסוי מקרקעין

חנוך דב מילביצקי:  השוק תקוע

חנוך דב מילביצקי:  מה אתם אומרים: נמשיך לעשות מה שאנחנו עושים ועוד שנתיים נעלה מיסים

חנוך דב מילביצקי:  לא

חנוך דב מילביצקי:  תורידו עכשיו

חנוך דב מילביצקי:  תוציאו דירות לשוק

חנוך דב מילביצקי:  תנו לאנשים איזה אופק

חנוך דב מילביצקי:  אתם לא עושים כלום, ומביאים לנו פה להתעסק עם דלקנים? באמת

חנוך דב מילביצקי:  255 מיליארד שקל המלחמה הזו אמורה לעלות, עוד לא הגענו לצפון

חנוך דב מילביצקי:  אנשים נאנקים

חנוך דב מילביצקי:  אתמול חבר הכנסת דלל ואני היינו בנשיאות לשכות המסחר

חנוך דב מילביצקי:  שמענו כל מה שקורה עם ענף התיירות

חנוך דב מילביצקי:  שמענו אנשים שמגיע להם כסף ועדיין לא מקבלים כסף, ומה אתם מביאים לנו עכשיו? דלקנים? סליחה – אני לא מבין, איך אתם יושבים ובזה מתעסקים

חנוך דב מילביצקי:  אתם לא רוצים להצמיח פה משהו? להביא עוד 50 מיליון, עוד 100 מיליון? זה לא מה שיזיז את המשק

משה גפני: תודה רבה

משה גפני:  בבקשה

מירי סביון: אני מציעה כך – קודם כל, חשוב לי להתייחס לנושא של המודל עצמו

מירי סביון:  חשוב לציין שהרבה מאוד עסקים שעוסקים בתחום התחבורה כבר היום משתמשים במנגנון הזה של התקן תדלוק אוטומטי, גם מבחינתם כדי לנהל מעקב מסודר על כל הנושא של התדלוקים והוצאות הדלק וכו'

מירי סביון:  לכן לכתחילה כשהגענו עם החקיקה וההצעה הזו, נשענו על מנגנונים- -     

משה גפני: מתי התקנות האלה עלו בפעם הראשונה?     

רועי כהן: בפעם הראשונה 2016

משה גפני: מתי עלה התקנות האלה אצלכם, שאחרי זה הבאתם לכאן? שנה, שנתיים, עשר, 15?     

מירי סביון: לא יודעת לענות

שולמית אלוני: לא מעט

משה גפני: זמן רב

משה גפני:  לפי הדיון מה שכאן היה מתברר שאנו הולכים למשהו אחר

משה גפני:  עוד שנה לא נהיה עם דלקנים

משה גפני:  אני לא אומר לכם מה לעשות

משה גפני:  תצטרכו להחליט, מה עושים, אביא את זה להצבעה – לא היום, אבל אביא להצבעה

משה גפני:  יהיה רוב בעד – יעבור, יהיה רוב נגד – ייפול, אבל השאלה אם אתם לא צריכים לעשות חשבון מחדש

משה גפני:  האם לא לעשות הוראת שעה לשנה, ובמשך הזמן הזה לקחת את ההצעות האלה? עלו פה הצעות שאם אנו הולכי בעידן שאנו מצויים בו היום ב-2024 יש פתרונות הרבה יותר זולים

משה גפני:  יפה מאוד שישבתם איתם והגעתם להסכמה, שרכב עד 3

משה גפני: 5 טון יהיה פטור מזה – בסדר

משה גפני:  השאלה, האם אתם לא מפספסים פה את העיקר? האם אנחנו לא נמצאים במצב – אם אתם רוצים למצוא את הבעיה בעניין הזה של הרכבים, של הדלקים, יש פתרונות היום הרבה יותר טובים

משה גפני:  אתם אומרים שעדיין לא נכנס לתוקף? אז תעשו עכשיו תקנות הוראת שעה לשנה

משה גפני:  השנה הזאת תהיה מה שהגעתם לסיכומים אבל מייד אחרי השנה הזאת יהיה דברים אחרים

משה גפני:  יהיה המצלמות, דברים שלא עולים כסף, שהם פתרונות, ולא יוצרים בעיות מה קורה אם אדם מחליף את הרכב

משה גפני:  אתה עושה לי פרצופים שאני מתבלבל לגמרי

ירון גינדי: לא, אני עושה פרצופים לאלישיב

משה גפני: תחשבו על העניין הזה

משה גפני:  כאילו אנחנו דנים על משהו אנכרוניסטי, משהו שהיה לפני 8, 10 שנים

משה גפני:  יכול להיות שכבר לא אקטואלי

משה גפני:  יכול להיות שעוד שנה יגידו: אתם משוגעים? מה העברתם פה תקנות על הדלקן? כבר אין דלקן

משה גפני:  זה כבר כמעט לא קיים

אליהו (אלי) רביבו: לחזק את דבריך, אדוני היושב-ראש, יש בעלי עסקים שמפעילים את הכלים שלהם בשטח ולא מגיעים לתחנות תדלוק

אליהו (אלי) רביבו:  יש להם מכלים שמתדלקים אותם

משה גפני: דיברנו על זה

משה גפני:  אתה צודק

משה גפני:  לא מגיעים בכלל לתחנת דלק

משה גפני:  התקנות האלה גם אם ניקח אותן כמות שהן, יוצרות בעיות האמיתיות

אליהו (אלי) רביבו: יש הצעה מדהימה שהם מסכימים לה – הוראת שעה

אליהו (אלי) רביבו:  אני רואה על הפנים שלהם

אליהו (אלי) רביבו:  כל פעם שאתה מבריק, וזה קורה לך הרבה – הם מסכימים

אליהו (אלי) רביבו:  מה שמציע היושב-ראש, נמצא מנגנון שנעביר אותו כהוראת שעה

חנוך דב מילביצקי: אני לא אצביע בעד זה, כפי שזה עכשיו

חנוך דב מילביצקי:  סליחה

חנוך דב מילביצקי:  שיביאו מהקואליציה להחליף אותי

חנוך דב מילביצקי:  אני אומר לכם אמיתי

ינון אזולאי: אין לך תחליף

משה גפני: הנחות במזומן, מה שאמר חבר  הכנסת מלביצקי – צודק

משה גפני:  צריך למצוא הקלות במה שאפשר

ולדימיר בליאק: וגם שאותו עצמאי באותו יום כרטיס אשראי נחסם ולא יכול לתדלק

אליהו דלל: אדוני היושב-ראש, אנחנו לא מקבלים נתונים

אליהו דלל:  חשוב מאוד לדעת מה גודל הבעיה, מה ההיקף שלה

אליהו דלל:  עם כמות החריגות שציינו, אנו מורידים כמעט 70% מכלי הרכב

חנוך דב מילביצקי: הם לא החריגו נכון

חנוך דב מילביצקי:  לא

חנוך דב מילביצקי:  גם ההחרגות האלה זה לא מספיק

אליהו דלל: אנו חייבים לקבל נתונים, מה היקף הבעיה

חנוך דב מילביצקי: כל אחד שיש לו סילברדו

משה גפני: בבקשה

משה גפני:  משרד התחבורה פה? לא באו

משה גפני:  בסדר

משה גפני:  אפשר לקרוא את מה שהם אומרים בפרוטוקול הקודם

משה גפני:  אם הכול כזה אנכרוניסטי, משרד התחבורה כנראה גם כך

משה גפני:  סליחה שעצרתי אותך

משה גפני:  בבקשה

מירי סביון: מהבדיקות שלנו כרגע הנושא של ההתקן תדלוק אוטומטי הוא התקן שמשמש חלק גדול מציי כלי הרכב הגדולים, בתור מכשיר שנותן בקרה טובה לניהול טוב של הדלקים

מירי סביון:  לכן כרגע לפחות מדובר פה במכשיר שהוא חלק מאוד שימושי

שולמית אלוני: יש לכם נתונים מספריים? יודעים לאפיין כמה כלי רכב יהיה מדובר אחרי שאתם מורידים את ה-3

שולמית אלוני: 5 טון? כמה מהם מותקנים התקני תדלוק?     

אליהו דלל: על כמה ליטרים מדובר? את מי תפסתם, איפה, באיזה מגזר?     

חנוך דב מילביצקי: אין נתון אחד

אליהו דלל: אני לא יכול להביע את דעתי בכלל בלי נתונים

מירי סביון: קודם כל, בדיון הקודם הצגנו חלק גדול מהנתונים

אליהו דלל: תעבירו אותם

אליהו דלל:  אולי לא הייתי

מירי סביון: נעביר אותם שוב, אין בעיה

מירי סביון:  רצינו לייעל את הדיון

חנוך דב מילביצקי: מביאים את אותו דבר שכבר נדחה אבל רוצים לייעל את הדיון

חנוך דב מילביצקי:  איפה אתם חושבים שאתם נמצאים? זה נבעט, זה מה שקרה בפעם הקודם

ישי פרלמן: זה לא נדחה

אליהו דלל: זה לא עניין של הוגן או לא הוגן

אליהו דלל:  אתם מבזבזים את זמן הוועדה

חנוך דב מילביצקי: אתם כנראה חושבים שאנו בובות, שתבואו, תיתנו פה משפט, תגידו מלחמה בהון שחור, ונצביע

חנוך דב מילביצקי:  לא

חנוך דב מילביצקי:  אתם יודעים מה הבעיה? שאף אחד מכם לא ניהל עסק

חנוך דב מילביצקי:  בימי חייכם לא ניהלתם עסק

חנוך דב מילביצקי:  אף לא אחד מכם וזו הבעיה

שולמית אלוני: אתה שואל אם זה נדחה, אז כשאתה מביא במשך עשר שנים תקנות שהולכות וחוזרות שוב ושוב, והתקנה אומרת את דברה – זה התחיל ב-2016 - והוועדה אומרת דברה ואומרת שיש פה שיקולים ובעיות, וזה לא רק בזה

שולמית אלוני:  זה גם בשכירות

חנוך דב מילביצקי: צריך תקנה שלפני שמתקבלים לאגף תקציבים באוצר, צריך לעבוד באיזה משהו מסחרי

חנוך דב מילביצקי:  צריך קצת להרגיש מה זה לנהל עסק, מה זה להוציא חשבונית, מה זה להתעסק עם הרשויות, מה זה לשכור עובדים, לפטר עובדים, מה זה אחריות של 15 בחודש, לחיות קצת את הדבר הזה לפני שבאים עם כל מיני כאלה

משה גפני: תודה

משה גפני:  בבקשה

ינון אזולאי: הרב גפני, אמרנו קודם - אני מסכים עם חנוך, שאין מה להתחיל היום בהצבעות - לא לתת להם את האופציה

אליהו דלל: לפני שיסגרו עם המגזרים השונים

ינון אזולאי: גם עם מה שנתנאל היימן ביקש

אליהו דלל: לא זו הבעיה

אליהו דלל:  ודאי

אליהו דלל:  ברור שיסגרו איתם

אליהו דלל:  אבל עדיין, אין לנו נתונים

אורית פרקש הכהן: זה מה שהוא אמר

אורית פרקש הכהן:  גם אשמח שתציעו חלופה שהיא לא 3

אורית פרקש הכהן: 5 טון

אורית פרקש הכהן:  אני חושבת שזו לא חלופה רלוונטית אם אנחנו רוצים להקל על עצמאיים ועל אנשים עם מחזורים מסוימים

חנוך דב מילביצקי: שנת 2019? על זה אתה מדבר איתי, על אוטובוסים שמתדלקים ב-2019 ליטרים? זה הנתונים שהבאתם? על בסיס זה אתם עושים את כל האירוע הזה, על בסיס 2019, ליטרים של תדלוק אוטובוסים? זה הנתונים? אם במשהו שאני הייתי עובד היו באים אליי עם מצגת כזו – זה פשוט לא נתפס

חנוך דב מילביצקי:  2019

חנוך דב מילביצקי:  באים אלינו עכשיו עם נתונים מ-2019 רק על אוטובוסים

אליהו דלל: היום ב-2024 רוב האוטובוסים הם חשמליים ועל גז, אם זה אוטובוסי דן שזה קרוב ל-3,000 אוטובוסים ואגד כמעט אותו דבר

אליהו דלל:  שנבין את היקף הבעיה ועל מה מדובר

אליהו דלל:  אי אפשר לדבר היום על 2019 וצודק בכך חנוך

אליהו דלל:  אין לנו נתונים

אלישיב ממן: 2021 היה קורונה

אליהו דלל: בסדר

אליהו דלל:  אנחנו צריכים לא את 24' אלא צריכים את הצפי

חנוך דב מילביצקי: לא יכול להיות שבאים אלינו בלי נתונים כלאחר יד, לאחר גם שאני שומע מהיועצת המשפטית שזה מ-2016 מביאים את זה כל פעם

חנוך דב מילביצקי:  לא יכול להיות

חנוך דב מילביצקי:  זה זלזול מוחלט

משה גפני: רשות המיסים, בבקשה

מירי סביון: כפי שאמרתי, הטכנולוגיה שהבאנו וגם השיטה הזו, בעקבות מה שנעשה במשק, השימוש בהתקן תדלוק אוטומטי זה דבר מקובל

מירי סביון:  לאור ההערות שעלו פה בדיון שהתקיים פה בשנה שעברה עשינו הרבה מאוד תיקונים שהבאנו אותם לכאן היום וגם קיימנו שיח עם המגזר הפרטי כדי לשמוע מקרוב את הבעיות

מירי סביון:  היום עלו עוד כמה נושאים שביקשו שנבחן בשנית

מירי סביון:  חלק מהם נבחנו בעבר

משה גפני: גם הקשבת למה שאני אמרתי, למה שהצעתי לכם?     

מירי סביון: כן, הוראת שעה

מירי סביון:  אנו תמיד שומעים אותך, וקשובים מאוד כפי שאתה יודע

מירי סביון:  לגבי הנושאים שעלו פה, גם השימוש באפליקציה, גם לגבי חלק מהרכבים של חקלאות וגם הנושא של המזומן, נעשה חשיבה נוספת וגם שיח עם הגורמים הרלוונטיים

מירי סביון:  ההבנה שלנו הייתה שברגע שהורדנו את הרכבים הפרטיים עד 3

מירי סביון: 5 זה פתר חלק ניכר מהבעיה לפחות של המזומן

מירי סביון:  אנו מבינים שהבעיה עדיין קיימת

מירי סביון:  נצטרך לבחון אותה וגם לחשוב על כל הדברים האחרים שנאמרו פה

מירי סביון:  אנו גם מבינים את לוח הזמנים

מירי סביון:      חשוב לי לומר מעבר למה שנאמר פה, שבנושא הזה אנו חושבים, שגם ההצעה כפי שהבאנו אותה היום עם התיקונים שעשינו היא מאוזנת בין הנטל המסוים על העסקים שכאן מדובר, על העסק עצמו, שהנושא הזה מאפשר לו להתנהל בצורה מסודרת בהקשרים של הוצאות הדלק לבין התועלת המשקית של הנושא הזה

מירי סביון:  לכן אנו חושבים שההצעה מאוזנת

מירי סביון:  נקשיב לכל ההערות ששמענו פה וננסה למצוא פתרונות אף טובים יותר

משה גפני: אני שמח שתבדקו את זה מחדש

משה גפני:  מקווה שתבואו עם הצעות טובות

משה גפני:  אם אפשר להביא גם נתונים

אליהו דלל: וגם תחזיות

חנוך דב מילביצקי: לא רק אוטובוסים

חנוך דב מילביצקי:  אתם מדברים על משאיות, רכבים - כל הדברים האלה

משה גפני: ביקשתי נתונים

חנוך דב מילביצקי: אם אפשר לשנתיים האחרונות

חנוך דב מילביצקי:  זה יעזור

משה גפני: אמרתי בתחילת הדיון – זה מקשה על האנשים

משה גפני:  אני שמח שישבתם איתם וניסיתם להגיע

משה גפני:  היות שאנו לא עוסקים בעניין הזה היות שתביאו משהו חדש- -     

מירי סביון: לא אמרנו שנביא משהו חדש

חנוך דב מילביצקי: זה לא יעבור ככה

משה גפני: דקה

משה גפני:  אני רוצה לתת לכם שיעור באזרחות, שלא קשור לעניין הזה

נאור שירי: שיעור באזרחות מהרב גפני

משה גפני: ראיתי אותו נכנס

משה גפני:  חבר הכנסת מלביצקי וחבר הכנסת דלל, שהעירו את הערותיהם, הם חברים בקואליציה

משה גפני:  יש פה כאלה שצריך לקחת בחשבון שאם רוצים שיצביעו- -     

נאור שירי: בניגוד למי?     

ינון אזולאי: חנוך, לא אסכים שיחליפו אותך

נאור שירי: גם אורית פרקש בקואליציה

נאור שירי:  תתחילו להתייחס אליה ברצינות

חנוך דב מילביצקי: אנחנו מתייחסים מאוד ברצינות

חנוך דב מילביצקי:  היא פשוט לא רואה עצמה כחלק מהקואליציה

חנוך דב מילביצקי:  אנחנו רוצים להיות חברים שלה אבל היא לא רוצה להיות חברה שלנו

משה גפני: תבואו עם הצעה שתהיה מקובלת עם הנתונים כפי שביקשו ועם הרעיון של אולי הוראת שעה

משה גפני:  אולי אנו הולכים פה לדבר שאינו אקטואלי כבר

משה גפני:  הוא גם מאוד לא פופולרי

משה גפני:  אני שיושב עם הצוות אצלי, יש כמה דברים שעולים שמתחילים לעצבן אותי אבל לא מראה זאת בחוץ

משה גפני:  אחד מהם – הדלקנים

משה גפני:  היום אני עוד בקואליציה

רועי כהן: אדוני, אולי נקבל תשובה לגבי חשבונית ישראל? אנשים חושבים שב-1

רועי כהן: 4 – ואנו יודעים שרשות המיסים לא ערוכה שהפרויקט הזה ייכנס ב-1

רועי כהן: 4

רועי כהן:  יש כל מיני השערות שהם הולכים לדחות

רועי כהן:  הייתי אצל השר, ואמר אולי נדחה בחצי שנה, אחרי זה אומרים שאולי נדחה בשלושה חודשים

רועי כהן:  פה זה ועדת הכספים

רועי כהן:  יש פה עכשיו מציאות של מלחמה

רועי כהן:  עסקים קטנים, עסקים בינוניים צריכים לדעת האם להיערך לדבר הזה של להוציא מעל 25,000 ₪ חשבונית שצריכה לקבל אישור של רשות המיסים

רועי כהן:  זה מכניס ללחץ

רועי כהן:  יש- - - שרוצים 3,000 ₪ ומעלה כדי להיערך לזה

רועי כהן:  תנו לשובה

רועי כהן:  אנחנו במצב מלחמה, אף אחד לא תכנן את זה

רועי כהן:  תודיעו שייכנס ב-1

רועי כהן: 1

רועי כהן: 25

רועי כהן:  יש פה ועדת כספים

רועי כהן:  למה לתת לאנשים לפחד עד הרגע האחרון? אם אתם יודעים עכשיו שזה לא ייכנס לתוקף ב-1

רועי כהן: 4, למה לא לתת תשובה? אנו מחכים לתשובה הזו, אדוני היושב-ראש

שולמית אלוני: זה הסדר שנקבע במסגרת התקציב של 23' 24'

שולמית אלוני:  קבענו את זה כהוראת שעה

שולמית אלוני:  הוראת השעה הייתה אמורה להתחיל

שולמית אלוני:  רשות המיסים החליטה לדחות אותה עד חודש אפריל

משה גפני: תבדקו את זה

משה גפני:  אנו בזמן מלחמה

משה גפני:  עשינו את זה בהסכמה אתכם עד מרס

שולמית אלוני: קבענו את זה בהוראת שעה

שולמית אלוני:  רשות המיסים האריכה את זה

שולמית אלוני:  היה אמור להתחיל כפילוט שהיה אמור להיבחן לאורך שנה

שולמית אלוני:  כיון שהיינו במצב מלחמה – הוחלט להאריך

משה גפני: תבדקו את זה

משה גפני:  סיימנו את הדיון בעניין

משה גפני:  שיביאו לוועדה את ההערכה

משה גפני:  בבקשה

אלי שתיוי: שלום, אני אבא של עידן שתיוי שנחטף ב-7

אלי שתיוי: 10 ולא שמענו ממנו מאז מלבד זה שגיא אילוז ז"ל אמר שהוא פצוע קשה

אלי שתיוי:  אנחנו לא שמענו שום בשורה

אלי שתיוי:      אנחנו לא עובדים כבר 4

אלי שתיוי: 5 חודשים, כל המשפחה, בכל המשפחות

אלי שתיוי:  עובדים רק בלהביא את החטופים

אלי שתיוי:  אם אנו פה בוועדת כספים, אני רוצה לומר לכם שהיה מענק, לא יודע איך לקרוא לזה, תקציב של 90,000, שזוג גרוש – אני, למשל, מנהל משפחה חדשה ושלמה, וגרושתי אותו דבר

אלי שתיוי:  אנו מקבלים כל אחד חצי

אלי שתיוי:  אמורים לקבל

אלי שתיוי:  ואם נכנסת בת זוג, חברה, אנחנו מקבלים רק רבע

אלי שתיוי:  זה יוצא 6,000 שקל לחודש, אם אתה מחלק את זה לשלושה חודשים

אלי שתיוי:  לא יודע איפה אנחנו חיים ומה האדישות הזאת

אלי שתיוי:  כמה שווה יום בשבי? תחשבו על זה שיום בשבי זה לא רק הבן שלי חטוף אלא גם כל המשפחה

אלי שתיוי:  מבקש מכם להתחיל להתעורר בעניין הזה כי כולנו נצא לרחובות

אלי שתיוי:  אנחנו שותקים בעניין הכספי כי אנו בתוך הצרה של השבי ולא חושבים על כלום חוץ מעל הבן אבל אנחנו צריכים לחשוב גם על העניין הכספי, איך אנו חיים

אלי שתיוי:  איך אני אדם בעל חברת הייטק שהייתה והקפאתי אותה כי אין תקציבים ואין תנועה – אני עסוק רק בזה, יכול לחיות מ-6,000 שקל? זה נראה לכם סביר? מה זה השטויות האלה? זוג גרוש צריך לקבל כמו זוג נשוי כי יש לו משפחה חדשה, ואם יש חברה או בת זוג - היא לא קשורה להורים

אלי שתיוי:  ההורים בתוך הסיפור הזה

אלי שתיוי:  היא צריכה לקבל גם תקציב וגם אנחנו, ואי אפשר לחלוק את התקציב הזה

אלי שתיוי:  אני צריך את הכסף הזה למאבק

אלי שתיוי:  אני כל יום מ-8 בבוקר עד 24:00 בלילה עוסק רק במאבק, יושב במטה שנותן לנו מעטפת שהיא חינמית, וצריך לאכול מהארוחות שהם מביאים

אלי שתיוי:  איפה נשמע כזה דבר? תגידו לי, כמה שווה יום בשבי? אני מוכן לתת לכם את היום שבי הזה – רק תחזירו את הבן שלי ואת המשפחה

אלי שתיוי:  כמה היא שווה? 5,000 שקל ליום? אולי 500 שקל

אלי שתיוי:  אין שום ערך

אלי שתיוי:  אנחנו צריכים את התקציב הזה

אלי שתיוי:  אנחנו צריכים להמשיך לחיות, כי אנחנו במלחמה

אלי שתיוי:  כמו שאתם נותנים תקציב לצה"ל, אנחנו ההורים צריכים תקציב

אלי שתיוי:  אין לנו אוויר, אנחנו לא אוכלים, לא שותים

אלי שתיוי:  רק במאבק הזה

אלי שתיוי:  הורדתי 12 קילו מאז

אלי שתיוי:      לגבי העסקה, אני רוצה לומר פה – לא יודע אם זה קשור לפה ובכל זאת חייב לומר

אלי שתיוי:  אני דורש מראש הממשלה, שישתף את כל הכנסת בהחלטות הגדולות, האם מדובר בעסקה של מספרים, כמה חטופים עבור 10 אסירים או מדובר בפעימות

אלי שתיוי:  אם מדובר בפעימות אני מסכים איתו לגמרי שיעצור את העסקה כי לנו נגמרו פעימות הלב

אלי שתיוי:  אנו רוצים את כולם, 134 החטופים כולל המתים כי אנו נמצאים בעמדה בתוך עזה שרגלינו על צוואר החמאס

אלי שתיוי:  אין להם זכות להתמקח אתנו בכלל

אלי שתיוי:  את כולם אני רוצה

אלי שתיוי:  היום

אלי שתיוי:  נמאס לנו כבר לחכות

אלי שתיוי:  איך אפשר לא לישון? אנחנו לא ישנים בלילות

אלי שתיוי:  כל המשפחות

אלי שתיוי:  ויש פה במדינה הזאת אנשים בשגרה, שהולכים למסיבות ורוקדים

אלי שתיוי:  איך אפשר? תודה

משה גפני: תודה רבה

חנוך דב מילביצקי: אלי, כמה אמרת שאתם מקבלים?     

אלי שתיוי: 6,000 שקל לחודש, אני וגרושתי

אלי שתיוי:  אם היינו זוג נשוי היינו מקבלים 90,000 לשלושה חודשים

אלי שתיוי:  זה בגלל שאנו גרושים, ויש חברה – ארבעה חודשים

חנוך דב מילביצקי: זה לא בסדר

חנוך דב מילביצקי:  צודק במאה אחוז

חנוך דב מילביצקי:  לא ידעתי את זה

משה גפני: תודה רבה